CELEX: 32021D0812
Language: fi
Date: 2021-05-10 00:00:00
Title: Neuvoston päätös (EU) 2021/812, annettu 10 päivänä toukokuuta 2021, Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa kauppaan liittyvien kysymysten kokoonpanossa olevassa assosiaatiokomiteassa Euroopan unionin puolesta otettavasta kannasta Georgian hallituksen hyväksymää julkisiin hankintoihin liittyvän lainsäädännön täytäntöönpanemiseksi laadittua kattavaa etenemissuunnitelmaa koskevaan myönteiseen lausuntoon ja kyseisen assosiaatiosopimuksen liitteessä XVI-B vahvistetun 1. vaiheen päätökseen saattamisen tunnustamisesta

21.5.2021   
               
               
                  FI
               
               
                  Euroopan unionin virallinen lehti
               
               
                  L 180/147
               
            
         NEUVOSTON PÄÄTÖS (EU) 2021/812,
         annettu 10 päivänä toukokuuta 2021,
         Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa kauppaan liittyvien kysymysten kokoonpanossa olevassa assosiaatiokomiteassa Euroopan unionin puolesta otettavasta kannasta Georgian hallituksen hyväksymää julkisiin hankintoihin liittyvän lainsäädännön täytäntöönpanemiseksi laadittua kattavaa etenemissuunnitelmaa koskevaan myönteiseen lausuntoon ja kyseisen assosiaatiosopimuksen liitteessä XVI-B vahvistetun 1. vaiheen päätökseen saattamisen tunnustamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, neuvoston päätöksellä (EU) 2016/838 (2), ja sopimus tuli voimaan 1 päivänä heinäkuuta 2016.
                  
               
                     (2)
                  
                  
                     Sopimuksen 145 artiklan 1 kohdassa määrätään, että Georgian on toimitettava kauppaan liittyvien kysymysten kokoonpanossa olevalle assosiaatiokomitealle kattava etenemissuunnitelma Georgian julkisiin hankintoihin liittyvän lainsäädännön täytäntöönpanemiseksi sekä aikataulut ja välitavoitteet, joihin on sisällyttävä kaikki uudistukset, jotka liittyvät lainsäädännön lähentämiseen unionin säännöstöön.
                  
               
                     (3)
                  
                  
                     Sopimuksen 145 artiklan 2 kohdan nojalla vaaditaan kauppaan liittyvien kysymysten kokoonpanossa olevan assosiaatiokomitean myönteinen lausunto, jotta kattavaa etenemissuunnitelmaa voidaan pitää täytäntöönpanon viiteasiakirjana Georgian julkisiin hankintoihin liittyvän lainsäädännön lähentämiseksi unionin säännöstöön.
                  
               
                     (4)
                  
                  
                     Lainsäädännön lähentäminen unionin säännöstöön toteutetaan sopimuksen 146 artiklan 2 kohdan mukaisesti peräkkäisissä vaiheissa sopimuksen liitteessä XVI-B olevan aikataulun mukaisesti. Kunkin vaiheen täytäntöönpanoa arvioi sopimuksen 408 artiklan 4 kohdan mukaisessa kauppaan liittyvien kysymysten kokoonpanossa oleva assosiaatiokomitea, ja kyseisen komitean annettua myönteisen arvioinnin myönnetään vastavuoroinen markkinoillepääsy sopimuksen liitteen XVI-B mukaisesti.
                  
               
                     (5)
                  
                  
                     Kauppaan liittyvien kysymysten kokoonpanossa olevan assosiaatiokomitean on määrä hyväksyä EU–Georgia-assosiaationeuvoston päätöksen N:o 1/2014 (3) liitteessä II olevan työjärjestyksensä 11 artiklan 2 kohdan mukaisesti päätös, jossa annetaan lausunto Georgian hallituksen hyväksymästä kattavasta etenemissuunnitelmasta ja arvio Georgian lainsäädännön tähänastisesta lähentämisestä unionin lainsäädäntöön sopimuksen liitteessä XVI-B vahvistetun 1. vaiheen päättyessä. Georgian hallitus hyväksyi kyseisen etenemissuunnitelman pitkälle menevää ja laaja-alaista vapaakauppa-aluetta (DCFTA) koskevan sopimuksen soveltamisalaan kuuluvien Georgian ja EU:n välisten velvoitteiden mukaisista julkisten hankintojen alalle suunnitteluista muutoksista 31 päivänä maaliskuuta 2016 annetulla Georgian valtioneuvoston asetuksella nro 536, sellaisena kuin se on muutettuna 22 päivänä tammikuuta 2018 annetulla Georgian valtioneuvoston asetuksella nro 154 ja 12 päivänä kesäkuuta 2020 annetulla Georgian valtioneuvoston asetuksella nro 974.
                  
               
                     (6)
                  
                  
                     Kun sopimuksen liitteessä vahvistetun XVI-B 1. vaiheen päätökseen saattaminen on todettu, assosiaationeuvoston on määrä tehdä EU–Georgia-assosiaationeuvoston päätöksen N:o 1/2014 liitteessä I olevan työjärjestyksen 11 artiklan 2 kohdan mukaisesti päätös vastavuoroisen markkinoillepääsyn myöntämisestä sopimuksen liitteen XVI-B mukaisesti keskushallinnon viranomaisten tavarahankintoihin.
                  
               
                     (7)
                  
                  
                     On aiheellista vahvistaa kauppaan liittyvien kysymysten kokoonpanossa olevassa assosiaatiokomiteassa ja assosiaationeuvostossa unionin puolesta otettava kanta, koska suunnitellut päätökset tulevat olemaan unionia sitovia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kauppaan liittyvien kysymysten kokoonpanossa olevassa assosiaatiokomiteassa unionin puolesta otettava kanta Georgian hallituksen hyväksymään kattavaan etenemissuunnitelmaan ja sopimuksen liitteessä XVI-B vahvistetun 1. vaiheen päätökseen saattaminen perustuvat kauppaan liittyvien kysymysten kokoonpanossa olevan assosiaatiokomitean päätösluonnokseen (4).
         
         
            2 artikla
            Assosiaationeuvostossa unionin puolesta otettava kanta vastavuoroisen markkinoillepääsyn myöntämiseen sopimuksen liitteen XVI-B mukaisesti perustuu assosiaationeuvoston päätösluonnokseen (4).
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 10 päivänä toukokuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 261, 30.8.2014, s. 4.
         
            (2)  Neuvoston päätös (EU) 2016/838, annettu 23 päivänä toukokuuta 2016, Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen tekemisestä Euroopan unionin puolesta (EUVL L 141, 28.5.2016, s. 26).
         
            (3)  EU–Georgia-assosiaationeuvoston päätös N:o 1/2014, annettu 17 päivänä marraskuuta 2014, oman työjärjestyksensä sekä assosiaatiokomitean ja alakomiteoiden työjärjestyksen hyväksymisestä [2015/2261] (EUVL L 321, 5.12.2015, s. 60).
         
            (4)  Ks. asiakirja ST 7791/21 osoitteessa http://register.consilium.europa.eu.